কসবায় নির্বাচন থেকে সরছেন  না মন্ত্রীর আত্মীয় ছাইদুর
ব্রাহ্মণবাড়িয়ার কসবা উপজেলা পরিষদ নির্বাচনে চেয়ারম্যান পদ থেকে সরছেন না আইন, বিচার ও সংসদবিষয়ক মন্ত্রী আনিসুল হক এম.পি’র ফুফাতো ভাই ছাইদুর রহমান স্বপন। আওয়ামী লীগ নেতা ছাইদুর রহমান ও তার একাধিক ঘনিষ্ট সূত্র এ তথ্য নিশ্চিত করেছেন।
মন্ত্রী-এম.পি’র স্বজনদেরকে ভোট থেকে সরে দাঁড়ানোর বিষয়ে আওয়ামী লীগের নির্দেশনা থাকলেও ছাইদুর রহমান বলেন, ‘এমন তো নয় যে আমি মন্ত্রীর আত্মীয় হিসেবে ভোটে দাঁড়িয়েছি। কিংবা দল আমাকে মনোনয়ন দিয়েছে। আমি ৩০ বছর ধরে কুটি ইউনিয়ন আওয়ামী লীগের সভাপতি। কুটি ইউনিয়ন পরিষদের চেয়ারম্যান ছিলাম। আমি আমার অবস্থান থেকেই উপজেলা পরিষদ নির্বাচনে চেয়ারম্যান পদে নির্বাচনে দাঁড়িয়েছি।’
এক প্রশ্নের জবাবে কুটি ইউনিয়ন আওয়ামী লীগের আহবায়ক ছাইদুর রহমান বলেন, ‘দল থেকে বলা হয়েছে মন্ত্রী-এম.পি’রা যেন ভোটে কোনো ধরণের প্রভাব বিস্তার না করেন। এক্ষেত্রে আমাদের মন্ত্রী তো কাউকে কিছু বলছেন না। ওনি আমাকে বলে দিয়েছেন সুষ্ঠু ভোট হবে। সে কারণে আমি প্রার্থী হয়েছি। আমি ভোটে লড়বো এটা নিশ্চিত। আর সবচয়ে বড় কথা এটা তো আর দলীয় কোনো নির্বাচন নয়।’
তবে সায়েদুর রহমানের অন্যতম প্রতিদ্বন্দ্বি উপজেলা আওয়ামী লীগের সাধারন সম্পাদক, উপজেলা পরিষদের বর্তমান চেয়ারম্যান, আইনমন্ত্রীর সাবেক এপিএস অ্যাডভোকেট রাশেদুর কাওছার ভূঁইয়া জীবন অভিযোগ করেন, সায়েদুর রহমান সব জায়গার বলছেন মন্ত্রী ওনার আত্মীয়। এ বিষয়ে তিনি মন্ত্রীসহ সংশ্লিষ্ট সকলের দৃষ্টি আকর্ষণ করেন। তবে মন্ত্রীর দেওয়া আশ^াস অনুযায়ি সুষ্ঠু ভোটে জয়ের ব্যাপারেও তিনি আশাবাদ ব্যক্ত করেন।


ব্রাহ্মণবাড়িয়ার কসবা উপজেলা পরিষদ নির্বাচনে চেয়ারম্যান পদ থেকে সরছেন না আইন, বিচার ও সংসদবিষয়ক মন্ত্রী আনিসুল হক এম.পি’র ফুফাতো ভাই ছাইদুর রহমান স্বপন। আওয়ামী লীগ নেতা ছাইদুর রহমান ও তার একাধিক ঘনিষ্ট সূত্র এ তথ্য নিশ্চিত করেছেন।